राहुल पाटिल की कहानी- असली मदद
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Rahul Patil - Real Help
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
असली मदद
मकान मालिक अपने किरायेदार को जबरदस्ती घर से बाहर निकाल रहा था। वह जानता था कि लॉकडाउन में सब कुछ बंद है। इसलिये वह किराया नहीं दे पाएगा।
सुरेश मकान मालिक से विनती करता है लेकिन उसके मकान मालिक पर कोई असर नही होता। सुरेश अपनी पत्नी, और 9 साल के बेटे और कुछ दिन पहले आए उसके बूढ़े माता-पिता को लेकर माथे पर चिंता की लकीरों के साथ निकल जाता है ।
वे सभी सड़क पर खड़े होते है, इस उम्मीद में की उन्हें कोई साधन मिल जाएगा जिससे वे अपने घर तक पहुच सकें। लेकिन कोई साधन नहीं मिला। तब वे पैदल ही निकल पड़े।
वे चलते चलते उस सड़क पर पहुंचे जिसके किनारे झोपडपट्टियां थीं। वहीं एक पीपल के पेड़ के नीचे रुके।
तभी उस झोपडपट्‌टी से एक आदमी पानी लेकर आया और कहने लगा ‘यहां से बहुत से लोग पैदल अपने घर की ओर जा रहे हैं। हमसे जो बन पड़ता है, वो मदद करते हैं।’
उसकी बात सुनकर सुरेश की आंखों मे आंसू आ गए। उसने कहा - ‘हम तो पैदल चल लेंगे लेकिन मेरी बूढ़ी मां और बच्चे के लिए साइकिल की व्यवस्था हो जाए तो अच्छा होगा।’ वो आदमी एक पुरानी साइकिल लाकर देता है।
सुरेश अपनी मां और बेटे को साइकिल पर बिठाकर वहां से निकल पड़ता है ।
जाते हुए बार बार पीछे मुड़कर उस आदमी को देखता है और मन ही मन सोचता है ‘जिन्हें हम झोपडपट्टियां कहते है असली अमीर लोग तो यही रहते हैं।